|  |
| --- |
| OŠ“Đuro Ester“ Koprivnica Datum: 31. 5. 2012.Dubravka Vajdić Razred: 6.aNast. cjelina: V. AUSTRALIJA I OCEANIJANast. tema/ jedinica: **AUSTRALIJA I OCEANIJA**Tip sata: tematsko ponavljanjeCILJ🡪 ponoviti prirodno-geografska obilježja Australije i OceanijeZADACI:* ZNANJA- opisati reljefne osobitosti,opisati osobitosti biljnog i životinjskog svijeta, nabrojiti glavne gospodarske grane, imenovati i pokazati na karti Australije najvažnije gradove, objasniti pojam Oceanije, pokazati velike otočne skupine, pokazati najveće otoke i gradove Novog Zelanda
* GEOGRAFSKE VJEŠTINE- na geografskoj karti odrediti g. smještaj i položaj Australije i Oceanije, protumačiti nastanak koraljnog grebena, usporediti tipove klime, analizirati problem vode i važnost arteških bunara, obrazložiti utjecaj prirodne osnove na neravnomjerni raspored stanovništva, obrazložiti nastanak mnogobrojnih otoka Oceanije, turističku i prometnu važnost, usporediti prirodna i društvena obilježja Sjevernog i Južnoga otoka Novog Zelanda
* STAVOVI-poticanje učenika na pozitivan stav prema starosjedilačkom stanovništvu, razvijanje osjećaja za toleranciju, poštivanje tuđeg mišljenja, razvijanje suradničkih odnosa

KLJUČNI POJMOVI: Veliki koraljni greben, arteški bunari, endemi, atoli, vulkani-vulkanski otociNOVO STRUČNO NAZIVLJE: eukaliptus, laguna, Melanezija, Mikronezija, PolinezijaNAST. OBLICI: U SKUPINI, frontalni, samostalniNAST. METODE: demonstracija, rad na tekstu, izlaganje, praktičan radNAST. SREDSTVA: atlas, radni materijal, atlas, udžbenik, različiti predmeti, slikovni materijal, zidna karta Australije i Oceanije, izrađena karta na plakatu |
| TIJEK NASTAVNOG SATA:1. UVOD (5´)

 Najavljujem način rada na današnjem satu. Učenici su podijeljeni u 6 skupina po 4 učenika. Svaka skupina dobiva svoje radne materijale. Na raspolaganju imaju 20´. Potrebno se uživjeti u „istraživače“.1. GLAVNI DIO SATA – PONAVLJANJE NASTAVNIH SADRŽAJA (35´)
2. NAVIGATORI –g. smještaj i položaj
3. GEOLOZI – obilježja reljefa
4. KLIMATOLOZI – obilježja klima
5. BIOLOZI – biljni i životinjski svijet
6. DEMOGEOGRAFI – stanovnici Australije i Oceanije
7. PODUZETNICI –gospodarstvo

Svi učenici su u ulozi istraživača. Na osnovu radnih listića, slikovnog materijala i udžbenika, pripremaju izvješće o svom „istraživačkom pothvatu“ I PREDSTAVLJAJU GA JAVNOSTI. Kod izvješćivanja dolaze pred izrađenu kartu Australije i Oceanije te sadržajem svoje skupine nadopunjuju kartu.Budući da su u istraživanju sudjelovali različiti stručnjaci, usko specijalizirani, sve te sadržaje objedinjuju GEOGRAFI.1. ZAKLJUČNI DIO(5´)

GEOGRAF, predstavnik svake skupine, postavlja po jedno pitanje učiteljici te na taj način zaključujemo sat. | Nast. oblici, metode, sredstva,..-6 SKUPINA „ISTRAŽIVAČA“-RAD PO SKUPINAMA -IZVJEŠĆEIVANJE PRED IZRAĐENOM KARTOM -GEOGRAFI POSTAVLJAJU PITANJA |

1. NAVIGATORI – GEOGRAFSKI SMJEŠTAJ I POLOŽAJ

Koristeći se suvremenim spravama za orijentaciju i geografskim kartama, odredili smo g. smještaj Australije i Oceanije. Osim toga, mi smo bili zaduženi voditi brigu kako bi ostale skupine stigle na svoja odredišta.

Odredili smo da se Australija nalazi na …………….. polutki u odnosu na ekvator. Presijeca je južna obratnica pa se nalazi u ………………… i ………………………………. toplinskom pojasu. Oceaniju čine 3 otočne skupine: …………………, ……………………. I …………………….. Ploveći oko Australije uočili smo zaljeve, poluotoke i otok …………………………… U prostranstvu Oceanije uočili smo neke otoke: Fiji, Guam, Bikini,,….zanimljivog je imena, ali se povezuje s nuklearnim pokusima. Najveći otoci pripadaju Novom Zelandu. Zanimljivost koju smo uočili je da ga presijeca paralela 45° južno kao što Hrvatsku paralela 45°sjeverno.

1. GEOLOZI – obilježje reljefa

Kao što možete vidjeti, donijeli smo vam neke uzorke stijena na koje smo naišli proučavajući reljef ovih prostora. Prvo smo uočili ……………………………… koji se pruža duž SI obale Australije. Velika je turistička atrakcija. Došavši na kopno Australije, putovali smo prema jugu kroz ……………………………. Gorje, ………….. gorje i ………………. Alpe. Tu smo ugledali i najviši vrh Australije ………………Nastavili smo prema zapadu, lagano se spuštajući prema …………….zavali. Spustili smo se do najniže točke, depresije jezera ……………… Uputili smo se dalje , kroz prostranstva Zapadnoaustralskog ravnjaka te prošli kroz pustinje: ………………………………………… U središnjem dijelu, poseban dojam na nas je ostavila stijena ULURU.

Zahvaljujući navigatorima, organizirali su nam odlazak na Novi Zeland gdje su nas oduševili vulkani, ledenjaci i gejziri. Na sreću, izbjegli smo slabiji potres. Otoci su vulkanskog postanka i dio su pacifičkog vatrenog prstena.

Dalje smo nastavili letjeti preko mnogobrojnih otoka Oceanije i uživali u pogledu na ATOLE. Zanimljivo je kako su nastali.

1. KLIMATOLOZI

Svoje smo istraživanje započeli u Darwinu, na krajnjem sjeveru. Nastavili smo prema jugu i stigli u Alice Springs, u središnjem dijelu Australije. Da bismo doživjeli sredozemnu klimu otišli smo do Pertha, na JZ obali. Odavde smo otišli na krajnji istok, u Sydney. Osim što smo doživjeli obilježja klima:……………………………………………………………., proučili smo i klimadijagrame za ta mjesta i uočili velike razlike u količinama padalina i temperaturama. Nismo mogli odoljeti izazovu te smo se otišli odmoriti na otoke vječnog proljeća.Imaju tropsku klimu s ujednačenim temperaturama kroz cijelu godinu, između 20 i 30°C. Jedina neugodnost ovog prostora je pojava tajfuna.

Za razliku od Australije, Novi Zeland ima obilje vode i zelenih pašnjaka.

Uočili smo jedan od najvećih problema Australije. To je NEDOSTATAK VODE. Protiv suše bore se davanjem poreznih olakšica poljoprivrednicima, uzgojem trave koja podnosi sušu, modernizacijom vodovoda i bušenjem ARTEŠKIH BUNARA.

Za navodnjavanje se koriste dvije najveće rijeke Murray i Darling.

1. BIOLOZI

Oduševljeni smo biljnim i životinjskim vrstama. Kao što možete uočiti, fotografirali smo, skupljali primjerke bilja, napravili herbarij, divili se visini EUKALIPTUSA i naišli na mnogobrojne životinje endeme: KLOKANE, ČUDNOVATE KLJUNAŠE, KOALU, EMU, na Novom Zelandu KIVI, PSA DINGA, CRNOG LABUDA. Uživali smo na prostoru Velikog koraljnog grebena.

KORALJI su nepomične morske životinje, po obliku slični biljkama. Tu su stvorili mnogobrojne grebene i atole jer žive u velikim skupinama i imaju vapnenasti kostur.

Zanimalo nas je koje su biljke i životinje ljudi prilagodili sebi. Značajne su OVCE I GOVEDA, a uzgojene kulture su mnogobrojne:najrazličitije voće, povrće, čaj, šećerna trska, kava, kivi…..

1. DEMOGEOGRAFI

Kao što ste već naučili, mi smo dobri poznavatelji i istraživati obilježja stanovnika. Zanimalo nas je tko to živi u Australiji i Oceaniji. Naseljavanje Australije je započelo nakon dolaska Jamesa Cooka, kao kažnjenička kolonija. Tamo su zatekli starosjedioce ABORIDŽINE. Tamnoputi su. Odnos doseljenika prema njima je bio negativan, ali su ipak uspjeli sačuvati svoje običaje i dans su turistička atrakcija. Starosjedioci na Novom Zelandu su MAORI. Na naseljenim otocima Oceanije uglavnom žive starosjedioci koji se bave, ribolovom, zemljoradnjom, žive u kolibama. Među doseljenicima ima Indijaca, Kineza, Filipinaca, nešto Europljana.

Australija je najrjeđe naseljen kontinent s manje od 3 stan./km2.

Najnaseljeniji dio su prostori uz istočnu, jugoistočnu i jugozapadnu obalu. Tu su najveći gradovi ……………………………………………………………………………………………

Danas najveći udio stanovnika čine potomci Europljana, najviše Britanaca i Iraca. Tu živi oko oko 250 000 iseljenih Hrvata.

Posebno je zanimljiv način školovanja na daljinu ili odlazak u školu avionom.

1. PODUZETNICI

Za vrijeme istraživačkog rada svih stručnjaka, mi smo prikupljali najrazličitije podatke te zaključili da postoje velike mogućnosti za ulaganje naših sredstva.

Može se ulagati u rudarstvo- Australija je najveći proizvođač boksita, zatim zlata, dijamanata, velike su mogućnosti u poljoprivredi. Ovčarstvo, govedarstvo, uzgoj šećerne trske, proizvodnja šećera, kivija.

Može se ulagati u obnovljive izvore energije te u promet i turizam. Zaštićena priroda, pješčane plaže, kulturno nasljeđe starosjedioca. Osim toga, već smo ostvarili neke kontakte s Hrvatima koji ovdje žive.

GEOGRAFI postavljaju pitanja i na taj način zaključujemo sat.

1. Zašto za Australiju kažemo da je „na kraju svijeta“?
2. Koje su posebnosti reljefa?
3. Koji je jedan od najvećih problema Australije?
4. Što su endemi?
5. Tko su starosjedioci Australije i Novog Zelanda?
6. S obzirom na razvijenost, kakve su države Australija i Novi Zeland?